פרננדו פטרנוסטר

פרננדו פטרנוסטר (בספרדית: Fernando Paternoster; 24 במאי 1903 – 6 ביוני 1967) היה כדורגלן ומאמן ארגנטינאי, ששיחק בעמדת המגן השמאלי.

ביוגרפיה
פטרנוסטר החל את הקריירה בקבוצת הנוער של אטלנטה (ארגנטינה) בשנת 1919. את פריצת הדרך עשה שנתיים לאחר מכן כשהצטרף לקבוצה הראשונה. בשנת 1926 הצטרף לראסינג קלוב שם שיחק עד שנת 1932. בין השנים 1930–1931 הושאל לולס סארספילד, שם עשה סיבוב הופעות פאן-אמריקאי מהמדינות צ'ילה עד לארצות הברית. בשנת 1936 ערך הופעה יחידה במועדון ארחנטינוס ג'וניורס. 

בנבחרת ארגנטינה ערך 16 הופעות בין השנים 1928–1930. בזמן זה שיחק באולימפיאדת אמסטרדם (1928) וזכה בקופה אמריקה בשנת 1929. במונדיאל 1930 שנערך באורוגוואי, והיה גם המונדיאל הראשון בהיסטוריה, הגיע עם ארגנטינה עד למשחק הגמר, שבו הפסידה ארגנטינה בתוצאה 4–2 למארחת אורוגוואי.

קריירת אימון
פטרנוסטר נהיה מאמן לאחר פרישתו מקריירת משחק ואימן במדינה קולומביה כמה קבוצות, ובהן מיונאריוס, דפורטיבו מאניסלס ואתלטיקו נסיונל, איתה גם זכה באליפות קולומביה בשנת 1954. פטרנוסטר נבחר גם לאמן את נבחרת קולומביה בכדורגל. בשנותיו המאוחרות עזר בקידום הכדורגל באקוודור כשאימן את המועדון אמלק וזכה איתם באליפות אקוודור בשנת 1965.

קישורים חיצוניים

כדורגלני מונדיאל 1930
כדורגלני ראסינג קלוב
כדורגלני ארחנטינוס ג'וניורס
כדורגלני ולס סארספילד
כדורגלני נבחרת ארגנטינה
מאמני נבחרת קולומביה בכדורגל
מאמני כדורגל ארגנטינאים
מגני כדורגל ארגנטינאים
כדורגלנים ארגנטינאים
ארגנטינאים ממוצא גרמני
ארגנטינאים שנולדו ב-1903
ארגנטינאים שנפטרו ב-1967
מאמני אמריקה קאלי
מאמני מיונאריוס
מאמני אתלטיקו נסיונל
זוכי מדליית כסף אולימפית מארגנטינה